**Σύνθεση Ερευνητικής Ομάδας - Αμοιβές Προσωπικού**

Η συνολική αρχική δαπάνη της Προκήρυξης ανέρχεται στο **1.500.000€** με ενδεχόμενη αύξηση σε περίπτωση συμπληρωματικής δημόσιας χρηματοδότησης ή/και ιδιωτικών δωρεών.

Το ανώτατο όριο της χρηματοδότησης για κάθε Ερευνητικό Έργο ανέρχεται στο ύψος **των 100.000**€ και για **συνεργατικά έργα δύο ή περισσοτέρων δικαιούχων (ΑΕΙ, ΕΚ) στις 150.000 ευρώ.**

Η χρονική διάρκεια υλοποίησης των έργων θα είναι από **12 έως 15 μήνες.**

**ΤΟΜΕΙΣ ΕΡΕΥΝΑΣ**

Στο πλαίσιο της 4ης Προκήρυξης Δράσης «Επιστήμη και Κοινωνία» Εμβληματική Δράση ***«Παρεμβάσεις προς αντιμετώπιση των οικονομικών και κοινωνικών επιπτώσεων της πανδημίας COVID-19»*** θα χρηματοδοτηθούν έργα από τους εξής τομείς:

1. **Οικονομία**: Μελέτη επιμέρους πεδίων της οικονομίας και πτυχών της οικονομικής πολιτικής υπό το πρίσμα της εμπειρίας και των επιπτώσεων της πανδημίας.
2. **Παραγωγή:** Τεχνολογίες για την ανάπτυξη της παραγωγής στον **αγροδιατροφικό τομέα.**
3. **Κοινωνία**: Η πανδημία και τα μέτρα περιορισμού έχουν συνέπειες που εντοπίζονται στα άτομα και στις κοινωνικές ομάδες, στους θεσμούς και στη διασφάλιση της Δημοκρατίας και της ιδιωτικής ζωής καθώς και στην κοινωνική συνοχή.
4. **Ιατρική Τεχνολογία:** Ανάπτυξη ιατρικών/ιατροτεχνολογικών προϊόντων και υπηρεσιών.

**Στην Ερευνητική Ομάδα (Ε.Ο.)** του προτεινόμενου ερευνητικού έργου, εκτός από τον/την ΕΥ μπορούν να συμμετέχουν Ακαδημαϊκό και Ερευνητικό προσωπικό, Μεταδιδακτορικοί Ερευνητές, Υποψήφιοι Διδάκτορες, Μεταπτυχιακοί Φοιτητές, λοιπό προσωπικό του ΦΥ που εργάζεται σε αυτό με σχέση δημοσίου δικαίου ή με σχέση ΙΔΑΧ (π.χ. ΕΕΠ, ΕΔΙΠ, Τεχνικοί Επιστήμονες, εξειδικευμένοι επιστημονικοί συνεργάτες, τεχνικοί, υποστηρικτικό προσωπικό, κ.λπ.) ή/και άλλο προσωπικό που θα συμβληθεί με τον ΦΥ αποκλειστικά για την υλοποίηση του προτεινόμενου ερευνητικού έργου.

**Κάθε πρόταση υποβάλλεται από έναν (1) Επιστημονικό Υπεύθυνο (ΕΥ),** o οποίος είναι **μέλος ΔΕΠ,** ανήκει στο τακτικό προσωπικό του ΦΥ και έχει τεκμηριωμένη εμπειρία στο αντικείμενο της πρότασης.

Στην παρούσα δράση **δύνανται να συμμετέχουν ως ΕΥ και Ομότιμοι/ες Καθηγητρίες.**

Ο/Η Ε.Υ. δύναται να υποβάλλει **μόνο μία (1) ερευνητική Πρόταση** ως Ε.Υ. και **δεν δύναται** να συμμετέχει ως μέλος Ερευνητικής Ομάδας σε καμία άλλη πρόταση.

Στην Ε.Ο. μπορούν επίσης να συμμετέχουν μέλη **από άλλους Φορείς της ημεδαπής ή/και της αλλοδαπής**. Σημειώνεται ότι προσωπικό που εργάζεται με οιαδήποτε σχέση εργασίας σε **Φορείς του Ιδιωτικού ή ευρύτερου δημόσιου τομέα** **ή σε Φορείς της αλλοδαπής** δύναται να συμμετέχει στην ΕΟ μόνο **ως μη αμειβόμενο προσωπικό.**

Επισημαίνεται ότι σε περίπτωση χρηματοδότησης του Έργου, τα **αμειβόμενα μέλη της EO δεν δύναται να αμείβονται για τη συμμετοχή τους σε άλλη δράση του ΕΛ.ΙΔ.Ε.Κ. για το χρονικό διάστημα της αμειβόμενης απασχόλησής τους στο Έργο και για καθεστώς πλήρους απασχόλησης**

Πιο συγκεκριμένα για τις αμοιβές προσωπικού ισχύουν τα εξής:

* Τα αμειβόμενα μέλη της Ε.Ο. μπορεί να είναι Μεταδιδακτορικοί/ές Ερευνητές/τριες, Υποψήφιοι/ες Διδάκτορες, Μεταπτυχιακοί/ές Φοιτητές/τριες και λοιπό επιστημονικό και τεχνικό προσωπικό.
* Το ανώτατο όριο αμοιβής του/της Ε.Υ. που ανήκει στο τακτικό προσωπικό του Φορέα Υποδοχής ορίζεται στα **800€ ανά μήνα.**
* Για να υπολογιστεί η ανθρωποπροσπάθεια (man-effort) θα πρέπει να λάβετε υπόψη την σχετική απόφαση της Επιτροπής Ερευνών για τον υπολογισμό του παραγωγικού χρόνου. (δείτε σχετικό**[excel αρχείο](https://researchsupport.upatras.gr/wp-content/uploads/2020/02/%CE%A5%CF%80%CE%BF%CE%BB%CE%BF%CE%B3%CE%B9%CF%83%CE%BC%CF%8C%CF%82-%CE%91%CE%9C-%CE%9A%CF%8C%CF%83%CF%84%CE%BF%CF%82-%CE%91%CE%A9.xlsx) ερωτ. 3. Τρόπος Υπολογισμού Ανθ/Ώρας & Ανθρ/Μήνα για ΔΕΠ-ΕΔΙΠ/ΕΕΠ-ΕΤΕ και ερευνητές**.)

**Παράδειγμα Υπολογισμού ανθρωπομήνων (ανθρωποπροσπάθεια)**

***ΒΗΜΑ 1ο: Υπολογισμός ωριαίου κόστους***

*Το ωριαίο κόστος υπολογίζεται βάσει των Τακτικών Ετήσιων Αποδοχών του προηγούμενου έτους σύμφωνα με τις οδηγίες για τα χρηματοδοτούμενα έργα από ΕΣΠΑ π.χ.*

Για παράδειγμα αν ένα μέλος ΔΕΠ έχει Τακτικές Ετήσιες Αποδοχές (χωρίς εργοδοτικές Εισφορές για ΕΣΠΑ) 35.000 €για να βρούμε τοΩριαίο κόστος υπολογίζουμε   
**35.000 € /774 ώρες (για μέλη ΔΕΠ) = 45,22 ωριαίο rate**

***ΒΗΜΑ 2ο: Υπολογισμός Ανθρωποωρών***

Για να βρούμε τον ανθρωπομήνα πλήρους απασχόλησης πολλαπλασιάζουμε το ωριαίο rate με τις 143,3 ώρες(αριθμός ωρών ενός πλήρους ανθρωπομήνα)

45,22\*143,3 **= 6.480,03**

Στη περίπτωση που ο Ε.Υ. λαμβάνει 800 € το μήνα και το έργο θα έχει διάρκεια 36 μήνες. Τότε 800\*15 μήνες =**12.000 €** συνολική αμοιβή για το έργο.

Επομένως για να βρούμε τις ώρες απασχόλησης του Ε.Υ. στο έργο διαιρούμε τη συνολική αμοιβή 12.000 € με το ωριαίο κόστος Άρα **12.000/45,22=265,37 ώρες**.

***ΒΗΜΑ 3ο: Υπολογισμός Ανθρωποχρόνου***

Για τον υπολογισμό των ανθρωπομήνων που θα απασχοληθείτε στο έργο υπολογίζεται:

**265,37/143,3 = 1,85 ανθρωπομήνες** θα μοιραστούν στις ενότητες εργασίας του έργου.

Εναλλακτικά ο αριθμός των ανθρωπομηνών υπολογίζεται και ως εξής:

**12.000** *(συν.αμοιβ. στο έργο****)* /6.480,03** *(κόστος ανθρωπομήνα)* **= 1,85 ανθρωπομήνες**

*ΣΗΜΕΙΩΣΗ: Στη περίπτωση που ένα μέλος ΔΕΠ/ΕΔΙΠ/ΕΕΠ-ΕΤΕ/ΕΤΕΠ ή/και ερευνητής συμμετέχει σε άλλο έργο ΕΣΠΑ που οι συμβατικές υποχρεώσεις του θα συμπίπτουν χρονικά με το νέο προς υποβολή έργο θα πρέπει να χρησιμοποιηθεί το ίδιο ωριαίο rate.*

* **Υπολογισμός της αμοιβής των Μεταδιδακτορικών Ερευνητών:** Σύμφωνα με την πρόσκληση οι μηνιαίες μεικτές αποδοχές των Μεταδιδακτορικών Ερευνητών για πλήρη απασχόληση *(1 ανθρωπομήνας)* αντιστοιχούν κατ’ ελάχιστο στο 90% των αντίστοιχων αμοιβών που λαμβάνουν ερευνητές Γ΄ βαθμίδας (πλέον των ασφαλιστικών εισφορών και του αναλογούντα ΦΠΑ) – βλέπε **σχετικό** [***Πίνακα.***](https://researchsupport.upatras.gr/wp-content/uploads/2020/05/%CE%A0%CE%AF%CE%BD%CE%B1%CE%BA%CE%B1%CF%82-%CE%B1%CE%BC%CE%BF%CE%B9%CE%B2%CF%8E%CE%BD-%CE%9C%CE%B5%CF%84%CE%B1%CE%B4%CE%B9%CE%B4%CE%B1%CE%BA%CF%84%CE%BF%CF%81%CE%B9%CE%BA%CF%89%CE%BD-last.xlsx)
* **Υπολογισμός της αμοιβής των Υποψήφιων Διδακτόρων των Μεταπτυχιακών Φοιτητών & του λοιπού επιστημονικού και τεχνικού προσωπικού :** Σύμφωνα με την πρόσκληση οι μηνιαίες μεικτές αποδοχές για πλήρη απασχόληση *(1 ανθρωπομήνας)* πλέον των ασφαλιστικών εισφορών και του αναλογούντα ΦΠΑ για τους Υποψ. Διδάκτορες και τους λοιπούς συνεργάτες υπολογίζονται σύμφωνα με τον[***Πίνακα*.**](https://researchsupport.upatras.gr/wp-content/uploads/2020/05/%CE%A0%CE%AF%CE%BD%CE%B1%CE%BA%CE%B1%CF%82-%CE%B1%CE%BC%CE%BF%CE%B9%CE%B2%CF%8E%CE%BD-%CE%A5%CE%94-%CE%9C%CE%B5%CF%84%CE%B1%CF%80%CF%84.%CE%A6%CE%BF%CE%B9%CF%84%CE%B7%CF%84._%CE%BB%CE%BF%CE%B9%CF%80%CE%BF%CF%8D-%CF%80%CF%81%CE%BF%CF%83%CF%89%CF%80%CE%B9%CE%BA%CE%BF%CF%8D-last.pdf)
* Τα **μέλη της Ε.Ο. που ανήκουν στο τακτικό προσωπικού του ΦΥ ή του/των ΣΦ-Δικαιούχων (**με σχέση Δημοσίου Δικαίου ή εργασίας ΙΔΑΧ/ΙΔΟΧ) που απασχολείται στο έργο δύναται να αμειφθούν με πρόσθετη αμοιβή **έως 400,00€ μηνιαίως** για πρόσθετο έργο, πέραν του ωραρίου τους, σύμφωνα με την κείμενη νομοθεσία.
* **Δεν είναι επιλέξιμη** η δαπάνη **της αμοιβής υποστηρικτικού προσωπικού** για διοικητικά/οικονομικά ζητήματα στο ερευνητικό έργο.
* Τα μέλη της Ε.Ο. που ανήκουν στο **προσωπικό Συνεργαζόμενων Φορέων της αλλοδαπής** είναι **μη-αμειβόμενα.**
* Εκτός από τον Ε.Υ. της πρότασης, **μέλη ΔΕΠ** δύναται να συμμετέχουν στην Ε.Ο. μόνο **ως μη αμειβόμενα μέλη.**
* Όλα **τα μη-αμειβόμενα μέλη** της Ομάδας Έργου (μέλη ΔΕΠ του Πανεπιστημίου Πατρών & μέλη της Ε.Ο. που ανήκουν στο προσωπικό Συνεργαζόμενων Φορέων της αλλοδαπής) δύνανται να λάβουν, για τις ανάγκες του προτεινόμενου Έργου, **έξοδα μετακίνησης** (δηλαδή έξοδα κίνησης, διανυκτέρευσης και ημερήσια αποζημίωση) για τις μετακινήσεις που συνδέονται άμεσα με το φυσικό αντικείμενο αυτού.

**Σε περίπτωση χρηματοδότησης του Έργου, τα αμειβόμενα μέλη της ΕΟ δεν δύνανται να αμείβονται στο πλαίσιο άλλης δράσης του ΕΛ.ΙΔ.Ε.Κ. για το χρονικό διάστημα της αμειβόμενης απασχόλησής τους σε Έργο που χρηματοδοτείται στο πλαίσιο της παρούσας δράσης και για καθεστώς πλήρους απασχόλησης.**